هالیوود اولدوزو جورج کلونی و حیات یولداشی امل، سوریه‌لی سیغینماجی‌لار اوچون لبناندا مکتب آچیر.
آمریکا‌لی اویونچو جورج کلونی، اینسان حاق‌لاری وکیلی اولان لبنان اصل‌لی حیات یولداشی امل ایله بیرلیکده The Clooney Foundation for Justice (عدالت اوچون کلونی وقفی) واسطه‌سیله، لبناندا سیغینا‌جاق آختاران شخص‌لر اولا‌راق اولان 3 مینین اوزرین‌دکی سوریه‌لی اوشاق اوچون 7 عدد مکتب آچا‌جاق‌لارینی بیلدیریب.
فوندون اینترنت سایتین‌دان ائدیلن آچیقلامادا، بیلگی سایار فیرماسی -Hewlett-Packard HP، گوگل و بیرلشمیش میللت‌لر اوشاق‌لارا کؤمک فوندو(یونیسف)نون دا دستک وئردیگی پروژه آیریلان مبلغ 3.3 میلیون دو‌لار اولدوغو ایفاده ائدیلدی.
آچیقلامادا،
"بو گیریشمله قاچقین اولان سوریه‌لی اوشاق‌لارا تحصیل دستگی وئرمگی و اونلارا، گله‌جکده، نسیل‌لری‌نین احتیاجی اولان لیدرلر اولا بیلمه‌لری اوچون بیر تمل تقدیم ائتمگی آماچلییریک" دئییلدی.
کئچن ایل وقفی قوران کلونی‌‌لری یئنه کئچن ایل مارس آییندا بین الخالق قورتارما کومیته‌سی (UNICEF) طرفین‌دن تشکیل ائدیلن بیر فعالیت ایچینده آلمانیانین پایتختی برلین‌ده یاشایان اوچ سیغینماچی عایله ایله گؤروشه‌رک صحبت ائتمیشدی.
کلونی صحبت اثناسیندا ایرلند‌لی کؤک‌لرینه توخونموش و یاخین بیر زامانا قدر آمریکادا ایرلند‌لی اولمانین نه جور چتین اولدوغون‌دان سؤز ائده‌رک،
"کیم اولدوغوموزو خاطیرلاماق موضوعسوندا یاخشی بیر ایمتحان وئره بیلمدیک" دئیه دانیشمیشدی.
